Komisijos reglamentas (EB) Nr. 2523/95
1995 m. spalio 27 d.
iš dalies keičiantis Reglamentą (EB) Nr. 1372/95, nustatantį išsamias eksporto licencijų sistemos įgyvendinimo paukštienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [1] su paskutiniais pakeitimais, padarytais Austrijos, Suomijos ir Švedijos stojimo aktu ir Reglamentu (EB) Nr. 3290/94 [2], ypač į jo 3 straipsnio 2 dalį ir 8 straipsnio 12 dalį,
kadangi Komisijos reglamentas (EB) Nr. 1372/95 [3] nustato išsamias eksporto licencijų sistemos įdiegimo paukštienos sektoriuje taisykles;
kadangi ypatingi eksporto licencijų suteikimo tam tikroms tradicinėms rinkoms pereinamuoju laikotarpiu reikalavimai turėtų būti iš dalies pakeisti siekiant palengvinti jų prieinamumą kai kuriems produktams;
kadangi patirtis parodė, kad tuo atveju, kai reikia imtis tam tikrų priemonių gavus pernelyg daug paraiškų, Komisijai turi būti leista pakoreguoti šias priemones atsižvelgiant į produktų kategoriją ir paskirties vietą;
kadangi Paukštienos ir kiaušinių vadybos komitetas per jo pirmininko nustatytą laikotarpį nepateikė savo nuomonės,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1372/95 keičiamas taip:
1) 3 straipsnio:
a) 2 dalies antroji pastraipa pakeičiama taip:
"Eksporto licencijų paraiškas dėl grąžinamųjų išmokų už sveikus viščiukus, klasifikuojamus pagal žemės ūkio nomenklatūros 0207 21 10 900 ir 0207 21 90 190 kodus, eksportuojamus į IV priede minimas šalis, gali iki 1996 m. birželio 30 d. pateikti fiziniai ar juridiniai asmenys, kurie kompetentingoms valstybių narių institucijoms priimtinu būdu įrodo, kad jie kiekvienais metais iš dvejų kalendorinių metų prieš tuos metus, kuriems pateikta paraiška licencijai, eksportavo ne mažiau kaip 1000 tonų produktų, klasifikuojamų pagal KN 0207, 160220, 160231 ir 160239 kodus.";
b) 4 dalies paskutinė pastraipa pakeičiama taip:
"Šios priemonės gali būti tikslinamos atsižvelgiant į produkto kategoriją ir paskirties vietą.";
2) Reglamento (EB) Nr. 1372/95 IV priedas keičiamas šio reglamento priedu.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. spalio 27 d.